CELEX: C2005/193/25
Language: fi
Date: 2005-08-06 00:00:00
Title: Asia C-228/05: La Commissione Tributaria di Primo Grado di Trenton 21.3.2005 tekemällään päätöksellä esittämä ennakkoratkaisupyyntö asiassa Stradasfalti Srl vastaan Agenzia Entrate Ufficio Trento

6.8.2005   
            
            
               FI
            
            
               Euroopan unionin virallinen lehti
            
            
               C 193/16
            
         La Commissione Tributaria di Primo Grado di Trenton 21.3.2005 tekemällään päätöksellä esittämä ennakkoratkaisupyyntö asiassa Stradasfalti Srl vastaan Agenzia Entrate Ufficio Trento
   (Asia C-228/05)
   (2005/C 193/25)
   Oikeudenkäyntikieli: italia
   La Commissione Tributaria di Primo Grado di Trento on pyytänyt 21.3.2005 tekemällään päätöksellä, joka on saapunut yhteisöjen tuomioistuimeen 24.5.2005, Euroopan yhteisöjen tuomioistuimelta ennakkoratkaisua asiassa Stradasfalti Srl vastaan Agenzia Entrate Ufficio Trento seuraaviin kysymyksiin:
   
               1)
            
            
               Onko jäsenvaltioiden liikevaihtoverolainsäädännön yhdenmukaistamisesta 17.5.1977 annetun neuvoston kuudennen arvonlisäverodirektiivin 77/388/ETY (1) 17 artiklan 7 kohdan ensimmäistä virkettä tulkittava yhdessä tämän artiklan 2 kohdan kanssa siten, että
               
                           a)
                        
                        
                           sen mukaan direktiivin 29 artiklassa tarkoitettuna menettelynä neuvoa-antavassa komiteassa ei voida pitää pelkkää jäsenvaltion ilmoitusta siitä, että se on antanut uuden kansallisen lain, kuten asetuksen nro 633/72 19 a §:n 1 momentin c ja d kohdan, joilla direktiivin 17 artiklan 2 kohdassa tarkoitettujen tavaroiden käyttämiseen ja huoltoon liittyvän arvonlisäveron vähennysoikeutta on rajoitettu, ainoastaan sillä perusteella, että arvonlisäverokomitea on todennut saaneensa tiedon tästä lainsäädännöstä?
                        
                     
                           b)
                        
                        
                           sen mukaan direktiivin soveltamisalaan kuuluvana toimenpiteenä ei voida pitää mitä tahansa rajoitusta käyttää edellä a kohdassa tarkoitettujen tavaroiden ostoihin, käyttämiseen ja huoltoon sisältyvän arvonlisäveron vähennysoikeutta, joka on otetut käyttöön ennen lausunnon pyytämistä arvonlisäverokomitealta ja joka on pidetty voimassa jatkamalla säännöksen voimassaoloaikaa useita kertoja katkeamattomana sarjana yli 25 vuoden ajan?
                        
                     
                           c)
                        
                        
                           Jos 1 b) kysymykseen vastataan myöntävästi, yhteisöjen tuomioistuinta pyydetään yksilöimään ne kriteerit, joiden perusteella lain voimassaoloajan pidentämisen enimmäiskesto voidaan määrätä suhteessa niihin suhdannevaihteluihin liittyviin syihin, jotka on otettu kuudennen direktiivin 17 artiklan 7 kohdassa huomioon; eli toteamaan, johtaako poikkeusten ajallisten rajojen noudattamatta jättäminen (toistuvasti) vähennysoikeuden syntymiseen verovelvolliselle?
                        
                     
         
               2)
            
            
               Onko kyseistä direktiiviä tulkittava siten, että silloin kun direktiivin 17 artiklassa tarkoitetut menettelylliset edellytykset ja vaatimukset eivät täyty, estää tämä sen, että jäsenvaltiossa kuudennen direktiivin voimaan tulon jälkeen (1.1.1979 Italian osalta) omaksuttu kansallinen sääntely tai hallintokäytäntö, voitaisiin tiettyjen ajoneuvojen hankintaan, käyttöön ja huoltoon liittyvän arvonlisäveron vähennysoikeutta rajoittaa objektiivisesti ja ilman ajallisia rajoituksia?
            
         
      (1)  EYVL L 145, 13.6.1977, s. 1.